Tour de France 2015.

***Tour de France 2015.*** bio je 102. izdanje najpoznatije biciklističke utrke na svijetu. Utrka je startala iz Utrechta (Holandija).

Ovo je bio šesti put da je Tour de France startao iz Holandije (nakon 1954, 1973, 1978, 1996. i 2010), što je rekord za zemlju koja ne graniči s Francuskom.

## Promjene pravila 
Za ovo izdanje utrke vraćene su vremenske bonifikacije za prva tri mjesta (10, 6 i 4 sekunde) na etapama 2-8. Sprintersko takmičenje promijenjeno je na način da pobjednik etape dobije 50 bodova (umjesto 45), drugoplasirani 30 (umjesto 35), a trećeplasirani 20 (umjesto 30). Promjene su nastale jer se željelo postići da se više vrednuje etapna pobjeda. Ovo je vrijedilo samo za prvih šest ravnih etapa (2, 5, 6, 7, 15 i 21). U sedam etapa (etapa s kaldrmom i 6 brdovitih – 3, 4, 8, 10, 13, 14 i 16) pobjednik je dobio 25 bodova, drugoplasirani 22 itd. Za 1. etapu i brdske etape (1, 11, 12, 17, 18, 19 i 20) pobjednik je dobio 20 bodova. U 9. etapi (timski hronometar) bodovi nisu dodijeljeni.

## Timovi 
Svih 17 timova koji imaju UCI ProTeam licencu imalo je obavezu učestvovati u ovoj utrci. Osim njih, u utrci je učestvovalo i 5 timova s licencom *Pro-kontinental* koji su dobili pozivnicu organizatora.

* Ag2r-La Mondiale
* Astana
* BMC Racing Team
* Bora-Argon 18 †
* Bretagne-Séché Environnement †
* Cannondale-Garmin
* Cofidis †
* Etixx-Quick Step
* Europcar †
* FDJ
* Giant-Alpecin
* IAM Cycling
* Kaćuša
* Lampre-Merida
* LottoNL-Jumbo
* Lotto-Soudal
* MTN-Qhubeka †
* Movistar Team
* Orica-GreenEDGE
* Team Sky
* Tinkoff-Saxo
* Trek Factory Racing

†: pozvani Pro-kontinentalni timovi

## Etape 
## Razvoj poredaka 
Četiri su glavna poretka bila na Tour de Franceu 2015. Najvažniji je generalni poredak, koji se računa tako što se završna vremena svih biciklista sabiraju nakon svake etape. Biciklist s najkraćim ukupnim vremenom vodeći je u utrci i oblači žutu majicu; pobjednik u ovom poretku smatra se pobjednikom cijelog *Toura*. Ove godine vraćena je vremenska bonifikacija za prva tri mjesta u svakoj etapi (deset sekundi za prvo mjesto, šest za drugo i četiri za treće).

Sljedeći je poredak sprintera, u kojem se vodeći nagrađuje zelenom majicom. U ovom poretku biciklisti dobijaju bodove za završavanje među najboljima u finišu etape ili u srednjim sprintovima. Biciklist s najviše bodova vodi u poretku i nosi zelenu majicu.

Postoji i poredak penjača. Organizatori kategoriziraju određene uspone kao vankategorijske te kao uspone prve, druge, treće i četvrte kategorije. Bodove u ovom poretku osvajaju prvi biciklisti koji dođu do vrha ovih uspona, s tim da se za uspon veće kategorije dobija i više bodova. Biciklist s najviše bodova je vodeći u ovom poretku i dodjeljuje mu se tačkasta majica.
* U sedmoj etapi niko nije nosio žutu majicu nakon što se Tony Martin, koji je bio vodeći u generalnom poretku, povukao s Toura zbog povrede.
* U devetoj etapi Warren Barguil, koji je bio drugi u poretku mladih vozača, nosio je bijelu majicu jer je Peter Sagan (prvoplasirani) nosio zelenu majicu kao vodeći u poretku sprintera.
* U desetoj etapi Nairo Quintana, koji je bio drugi u poretku mladih vozača, nosio je bijelu majicu jer je Peter Sagan (prvoplasirani) nosio zelenu majicu kao vodeći u poretku sprintera. Bartosz Huzarski, koji je dobio nagradu za borbenost u 8. etapi, nosio je crvenu majicu budući da u 9. etapi nagrada za borbenost nije dodijeljena.
* U 11. i 12. etapi Richie Porte, koji je bio drugi u poretku penjača, nosio je tačkastu majicu jer je Chris Froome (prvoplasirani) nosio žutu majicu kao vodeći u generalnom poretku.
* Od 13. do 18. etape Joaquim Rodríguez, koji je bio drugi u poretku penjača, nosio je tačkastu majicu jer je Chris Froome (prvoplasirani) nosio žutu majicu kao vodeći u generalnom poretku.
* U 21. etapi Romain Bardet, koji je bio treći u poretku penjača, nosio je tačkastu majicu jer je Chris Froome (prvoplasirani) nosio žutu majicu kao vodeći u generalnom poretku, a Nairo Quintana (drugoplasirani) nosio je bijelu majicu kao najbolji mladi vozač.

## Pobjednici 
### Generalni poredak 

### Poredak sprintera 
### Poredak penjača 
### Najbolji mladi vozač 
### Poredak timova 
## Ostale nagrade 
### Nagrada "Jacques Goddet" 
*  Rafał Majka (11. etapa)

### Nagrada "Henri Desgrange" 
*  Simon Geschke (17. etapa)

## Reference 
## Vanjski linkovi 
*Službena stranica
*Programi koji su prenosili Tour de France 2015. 
*Ruta 1. etape, službeni profil Tour de Francea na Twitteru

Kategorija:Tour de France po godinama
Kategorija:2015. u Belgiji
Kategorija:2015. u Francuskoj
Kategorija:2015. u Nizozemskoj
Kategorija:2015. u biciklizmu